drått
Store norske leksikon,Teknologi og industri,Transport,Umotorisert transport,Hestekjøretøyer
Drått er en bøyle, krok eller løkke på en harv, plog eller slede og lignende, som skjækene eller humulen (altså forbindelsen til seletøyet) kan festes i. Ved hjelp av dråtten på plogen kunne man regulere bredden på plogfårene.
På 1900-tallet var dråtten vanligvis laget av jern, i eldre tid ble det for en stor del brukt vidjer.Drått brukes også om den kraftige lærremmen som forbinder bogtreet og oreringen i hestens seletøy. Ordet kan videre betegne den tykke lærremmen eller metallplaten med hull i enden (oren) som ble stukket gjennom skåka og låst fast med en dråttpinne på utsiden. Les mer i Store norske leksikon seletøy slede vidje Litteratur Høeg, Ove Arbo (1976). Planter og tradisjon. Floraen i levende tale og tradisjon i Norge 1925-1973. Universitetsforlaget. Jenstad, Tor Erik og Dalen, Arnold, red. (2002). Trønderordboka. Tapir akademisk forlag.